ঘটনার বিষয়ে জানতে আজ বুধবার সকালে উপজেলার চর মাহামুদকান্দা গ্রামে গেলে কথা হয় আটককৃত পুলিশ কনেস্টেবল শরিফুল ইসলামের মা কল্পনা বেগম ও নারী কনেস্টেবল রুশিয়া আক্তারের মা রঞ্জিলা বেগমের সাথে তারা জানান, বাগেরহাটের চিতলমারী উপজেলার বারাসিয়া গ্রামের নোয়াবআলীর ছেলে নান্নু মিয়া তাদের ছেলে-মেয়েকে পুলিশে চাকরি দেওয়ার কথা বলে দু’জনের কাছ থেকে ১১ লাখ টাকা নিয়েছে। বিনিময় দুই জনের পিতাকে মুক্তিযোদ্ধা মন্ত্রনালয় থেকে মুক্তিযোদ্ধার সনদ বানিয়ে এনে চাকরি দিয়েছে। রঞ্জিলা বেগম ও কল্পনা বেগম আরো জানান, তাদের কারোই স্বামী মুক্তিযোদ্ধা ছিল না। আর মুক্তিযোদ্ধা সনদের বিষয়ে তারা কিছুই জানেন না। চাকরির আশায় সর্বশেষ সম্বল জমি বিক্রি করে প্রতারক নান্নু মিয়াকে টাকা দিয়ে চাকুরি নিয়েছিলো।